עונת 2005-2006 - ההתאקלמות בליגה הטובה בעולם לא הייתה קלה, למרות זריזותו ומהירותו של קלדרון הוא לקה בקליעה אך בהמשך השתפר במידת מה אם כי לא כמו שחפץ. הוא סיים במקום השלישי באסיסטים בין ה"רוקיז" (כדורסלנים בעונת הבכורה) עם 4.5 אסיסטים למשחק. הוא שיחק 64 משחקים אך באופן כללי עונתו הראשונה לא הייתה מרשימה. בעונה זאת הוא גם נתן משחקים טובים במדי נבחרת ספרד ויחד עם פאו גאסול הוביל את ספרד לזכייה היסטורית באליפות העולם בכדורסל שנערכה ב-2006 ביפן.